इस बार रावण ने मेघनाथ को दल-बल के साथ वाटिका में भेजा| उसने कई प्रकार के अस्त्रों द्वारा हनुमान जी को पकड़ना चाहा| लेकिन हनुमान जी ने उसके सारे वार बेकार कर दिए| क्रोधित होकर मेघनाथ ने उन पर ब्रह्मपाश फेंका, जिससे हनुमान जी ब्रह्मपाश में फंस गए| उन्होंने मन-ही-मन सोचा – ‘मुझे ब्रह्मपाश का अनादर करके इसे तोड़ना नहीं चाहिए, अन्यथा पितामह ब्रह्मा की महिमा कम हो जाएगी| देखता हूं कि मेघनाथ मुझे अपने पिता के पास ले जाकर क्या करता है|’